CELEX: C2004/262/72
Language: fi
Date: 2004-10-23 00:00:00
Title: Asia T-296/04: Salvador Contreras Gilan, José Ramiro Lópezin ja António Ramiro Lópezin 22.7.2004 Euroopan unionin neuvostoa vastaan nostama kanne

23.10.2004   
            
            
               FI
            
            
               Euroopan unionin virallinen lehti
            
            
               C 262/38
            
         Salvador Contreras Gilan, José Ramiro Lópezin ja António Ramiro Lópezin 22.7.2004 Euroopan unionin neuvostoa vastaan nostama kanne
   (Asia T-296/04)
   (2004/C 262/72)
   Oikeudenkäyntikieli: espanja
   Salvador Contreras Gila, José Ramiro López ja António Ramiro López, kotipaikka Jaén (Espanja), ovat 22.7.2004 nostaneet Euroopan yhteisöjen ensimmäisen oikeusasteen tuomioistuimessa kanteen neuvostoa vastaan. Kantajien edustaja on José Francisco Vázquez Medina, Jaén.
   Kantajat vaativat, että ensimmäisen oikeusasteen tuomioistuin
   
               —
            
            
               toteaa neuvoston asetuksen (EY) N:o 864/2004 1 artiklan 7 kohdan pätemättömäksi suoraan lain nojalla
            
         
               —
            
            
               määrää, että oikeudenkäyntikuluista päätetään myöhemmin.
            
         Oikeudelliset perusteet ja pääasialliset perustelut:
   Vaatimustensa tueksi kantajat vetoavat siihen, että luottamuksensuojan ja näin ollen oikeusvarmuuden periaatetta on loukattu, ja että hallinnon omien toimenpiteiden doktriinia on rikottu, koska riidanalaisella säädöksellä, jossa valittiin ainoastaan markkinointivuodet 1999/2000, 2000/2001, 2001/2002 ja 2002/2003 viitevuosiksi oliiviöljyn tuottajille maksettavan suoran tuen laskemista varten, aiheutetaan, että maanviljelijöillä, jotka asetuksen N:o 2366/98 säädösten mukaisesti istuttivat oliivipuita vuosina 1997 tai 1998, ei juurikaan ole oikeutta saada säädettyjä tukia, koska heidän tuotantonsa kyseisinä markkinointivuosina oli hyvin vähäistä, sillä oliivipuu tarvitsee vähintään kahdeksan vuotta saavuttaakseen täyden tuottavuuden.
   Kantajat väittävät myös, että syrjintäkiellon periaatetta on loukattu siltä osin kuin muille jäsenvaltioille, kuten Portugalille, on myönnetty tukea, jolla on tarkoitus rahoittaa nuorten oliivilehtojen tuotannon kasvu.